นายกรัฐมนตรี ยืนยันงานวันเด็กปีนี้ เน้นนำเทคโนโลยีใหม่ จัดแสดงให้เด็กเรียนรู้
นายกรัฐมนตรี ยืนยันงานวันเด็กปีนี้ เน้นนำเทคโนโลยีใหม่ จัดแสดงให้เด็กเรียนรู้ หลัง Social วิจารณ์ มีแต่ไดโนเสาร์ช่วงเย็นวันนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดทำเนียบรัฐบาลให้บุตรหลานข้าราชการและผู้ปฏิบัติงานภายในทำเนียบรัฐบาล เข้าเยี่ยมชมและร่วมกิจกรรมวันเด็กก่อนที่จะเปิดเป็นทางการในวันพรุ่งนี้ ถือเป็นการให้โอกาสกับข้าราชการที่ต้องปฏิบัติงานในวันเด็กแห่งชาติ ได้นำบุตรหลานมาเที่ยวงานวันเด็กก่อนใคร ทั้งการเยี่ยมชมห้องทำงานและนั่งเก้าอี้นายกรัฐมนตรี รวมถึงรับมอบของที่ระลึกและจับสลากของรางวัลจำนวนมาก โดยปีนี้ นายกรัฐมนตรี มุ่งหวังให้เด็กและเยาวชน ตระหนักรู้ ตามคำขวัญ "เด็กไทยยุคใหม่ รู้รัก สามัคคี รู้หน้าที่พลเมืองไทย" พร้อมหวังให้ทุกคน ปรับตัวให้ทันหลักเกณฑ์การประเมินผล ในการสอบวัดความรู้ต่างๆ ที่เปลี่ยนใหม่และเท่าทันความเปลี่ยนแปลงของสังคมโลกนายกรัฐมนตรี ย้ำว่า นิทรรศการและกิจกรรมในปีนี้ของทำเนียบรัฐบาล นอกจากการจัดแสดงหุ่นจำลองไดโนเสาร์แล้ว ยังมีการสั่งให้นำเรื่องเทคโนโลยี โดยเฉพาะหุ่นยนต์ที่ผลิตโดยคนไทยและนวัตกรรมใหม่มาแสดงให้เด็กและเยาวชนได้สัมผัสและเรียนรู้ด้วย หลังเกิดกระแสวิจารณ์ในสื่อสังคมออนไลน์ ว่ารัฐบาลจัดกิจกรรมโดยนำแต่ไดโนเสาร์มาโชว์ แทนที่จะนำเทคโนโลยีและสิ่งใหม่มาให้เด็กได้เรียนรู้